CELEX: 32019R0946
Language: hu
Date: 2019-03-12 00:00:00
Title: A Bizottság (EU) 2019/946 felhatalmazáson alapuló rendelete (2019. március 12.) az 515/2014/EU európai parlamenti és tanácsi rendeletnek az Unió általános költségvetéséből az Európai Utasinformációs és Engedélyezési Rendszer fejlesztésére vonatkozó költségek fedezésére allokált finanszírozás tekintetében történő kiegészítéséről

11.6.2019   
               
               
                  HU
               
               
                  Az Európai Unió Hivatalos Lapja
               
               
                  L 152/41
               
            
         A BIZOTTSÁG (EU) 2019/946 FELHATALMAZÁSON ALAPULÓ RENDELETE
         (2019. március 12.)
         az 515/2014/EU európai parlamenti és tanácsi rendeletnek az Unió általános költségvetéséből az Európai Utasinformációs és Engedélyezési Rendszer fejlesztésére vonatkozó költségek fedezésére allokált finanszírozás tekintetében történő kiegészítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a Belső Biztonsági Alap részét képező, a külső határok és a vízumügy pénzügyi támogatására szolgáló eszköz létrehozásáról és az 574/2007/EK határozat hatályon kívül helyezéséről szóló, 2014. április 16-i 515/2014/EU európai parlamenti és tanácsi rendeletre (1) és különösen annak 15. cikke második albekezdésére,
         mivel:
         
                     (1)
                  
                  
                     Az 515/2014/EU rendelet 791 000 000 EUR-t allokál a külső határokon a migrációs áramlások kezelését támogató IT-rendszerek fejlesztésére, a vonatkozó uniós jogalkotási aktusok elfogadását követően.
                  
               
                     (2)
                  
                  
                     Az 515/2014/EU európai parlamenti és tanácsi rendelet 15. cikke felhatalmazza a Bizottságot, hogy az 5. cikk (5) bekezdésének b) pontjában említett összeg lebontását megállapító, felhatalmazáson alapuló jogi aktust fogadjon el az IT-rendszerek fejlesztésére vonatkozóan, amennyiben az összeg lebontása nem szerepel a vonatkozó uniós jogszabályokban.
                  
               
                     (3)
                  
                  
                     Az (EU) 2018/1240 európai parlamenti és tanácsi rendelet (2) létrehozta az Európai Utasinformációs és Engedélyezési Rendszert (ETIAS). Az ETIAS az 515/2014/EU rendeletben említett IT-rendszerek központi komponense.
                  
               
                     (4)
                  
                  
                     Az (EU) 2018/1240 rendelet sem az 515/2014/EU rendeletben előirányzott 791 000 000 EUR-s pénzügyi keretösszegből az ETIAS fejlesztésével kapcsolatos költségek fedezésére szánt finanszírozás teljes méretét, sem pedig annak költségtípusok és kedvezményezettek szerinti bontását nem határozza meg. Ezért az 515/2014/EU rendelettel összhangban, felhatalmazáson alapuló bizottsági jogi aktus révén meg kell határozni ezt az allokációt és a különböző kedvezményezettek közötti felosztást.
                  
               
                     (5)
                  
                  
                     Az 515/2014/EU rendelet [a 6. cikk (3a) bekezdésében] meghatározza a tagállamok számára az ETIAS fejlesztésével kapcsolatos költségek fedezése céljából biztosítandó 96,5 millió EUR-s teljes összeget.
                  
               
                     (6)
                  
                  
                     Az 515/2014/EU rendelet 5. cikke (5) bekezdésének b) pontjában előírt összegből összesen 209 904 000 EUR összegű teljes költségvetési juttatást kell rendelkezésre bocsátani az (EU) 2018/1240 rendelet 85. cikke (1) bekezdésében említett, az ETIAS fejlesztésével kapcsolatos költségek fedezésére.
                  
               
                     (7)
                  
                  
                     A teljes költségvetési juttatásból 100 873 000 EUR összeget kell allokálni az (EU) 2018/1726 európai parlamenti és tanácsi rendelettel (3) létrehozott, a Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség (a továbbiakban: eu-LISA) részére. E finanszírozásnak kell fedeznie az ETIAS információs rendszer fejlesztésével kapcsolatosan az eu-LISA-nál felmerülő – az (EU) 2018/1240 rendelet 85. cikkének (1) bekezdésében említett – költségeket, nevezetesen a központi rendszer létrehozásával, az egyes tagállamok egységes nemzeti interfészeivel, a központi rendszer és az egységes nemzeti interfészek közötti biztonságos kommunikációs infrastruktúrával, így a nyilvános weboldallal és a mobil eszközökhöz használatos mobil alkalmazással, az e-mail-szolgáltatással, a biztonságos felhasználói fiókkal, a fuvarozói portállal, a webszolgáltatással, valamint az ETIAS központi egység és az ETIAS nemzeti egységek számára a kérelmek feldolgozását lehetővé tévő szoftverrel kapcsolatos költségeket.
                  
               
                     (8)
                  
                  
                     A teljes költségvetési juttatásból 12 531 000 EUR összeget kell allokálni az (EU) 2016/1624 európai parlamenti és tanácsi rendelettel (4) létrehozott Európai Határ- és Partvédelmi Ügynökség (a továbbiakban: FRONTEX) részére. E finanszírozásnak kell fedeznie az ETIAS központi egység létrehozása céljából a FRONTEX-nél felmerülő – az (EU) 2018/1240 rendelet 85. cikkének (1) bekezdésében említett – költségeket, beleértve az irodahelyiség előkészítésével, a személyzet által használandó informatikai eszközök beszerzésével és telepítésével, valamint a központi egység személyzetének felvételével és képzésével kapcsolatos költségeket.
                  
               
                     (9)
                  
                  
                     A teljes költségvetési juttatásból összesen 96 500 000 EUR összeget kell allokálni az ETIAS-ban részt vevő tagállamok részére. E finanszírozásnak kell fedeznie a meglévő nemzeti határinfrastruktúra integrálásával és az egységes nemzeti interfésszel való összekapcsolással, az egységes nemzeti interfész működtetésével, valamint az ETIAS nemzeti egységek létrehozásával kapcsolatban a tagállamoknál felmerülő – az (EU) 2018/1240 rendelet 85. cikkének (1) bekezdésében említett – költségeket, beleértve a személyzet által használandó informatikai eszközök beszerzésével és telepítésével, valamint a személyzet felvételével és képzésével kapcsolatos költségeket. Mivel e tevékenységek tagállamonkénti költsége az ország méretétől, a külső határok hosszától, a határátkelőhelyek számától, a határátlépők számától stb. függetlenül nagyon hasonló, a teljes összeget egyenlő arányban kell elosztani a részt vevő tagállamok között.
                  
               
                     (10)
                  
                  
                     mivel az (EU) 2018/1240 rendelet a schengeni vívmányokra épül, az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 4. cikkének megfelelően Dánia úgy határozott, hogy nemzeti jogában végrehajtja az (EU) 2018/1240 rendeletet (5). E rendelet ezért a nemzetközi jog alapján kötelező Dániára nézve.
                  
               
                     (11)
                  
                  
                     Ez a rendelet a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság a 2000/365/EK tanácsi határozattal (6) összhangban nem vesz részt. Ennélfogva az Egyesült Királyság nem vesz részt ennek a rendeletnek az elfogadásában, az rá nézve nem kötelező és nem alkalmazandó.
                  
               
                     (12)
                  
                  
                     Ez a rendelet a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (7) összhangban nem vesz részt. Ennélfogva Írország nem vesz részt ennek a rendeletnek az elfogadásában, az rá nézve nem kötelező és nem alkalmazandó.
                  
               
                     (13)
                  
                  
                     Izland és Norvégia tekintetében ez a rendelet az Európai Unió Tanácsa, valamint az Izlandi Köztársaság és a Norvég Királyság között, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (8) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat (9) 1. cikkének A. pontja által említett területhez tartoznak.
                  
               
                     (14)
                  
                  
                     Svájc tekintetében ez a rendelet az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (10) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozatnak a 2008/146/EK tanácsi határozat (11) 3. cikkével együtt értelmezett 1. cikke A. pontjában említett területhez tartoznak.
                  
               
                     (15)
                  
                  
                     Liechtenstein tekintetében ez a rendelet az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról aláírt jegyzőkönyv (12) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozatnak a 2011/350/EU tanácsi határozat (13) 3. cikkével együtt értelmezett 1. cikkének A. pontjában említett területhez tartoznak.
                  
               
                     (16)
                  
                  
                     Ez a rendelet a 2003. évi csatlakozási okmány 3. cikkének (1) bekezdése, a 2005. évi csatlakozási okmány 4. cikkének (1) bekezdése, illetve a 2011. évi csatlakozási okmány 4. cikkének (1) bekezdése értelmében a schengeni vívmányokon alapuló, illetve azokkal egyéb módon összefüggő jogi aktus.
                  
               
                     (17)
                  
                  
                     Tekintettel arra, hogy haladéktalanul meg kell kezdeni az (EU) 2018/1240 rendelet gyakorlati végrehajtását ahhoz, hogy az ETIAS a terveknek megfelelően három évvel az említett rendelet hatálybalépését követően teljes mértékben működőképes legyen, és annak érdekében, hogy ennélfogva lehetővé váljon az e rendeletben meghatározott intézkedések mielőbbi alkalmazása, e rendeletnek az Európai Unió Hivatalos Lapjában való kihirdetését követő napon hatályba kell lépnie.
                  
               
                     (18)
                  
                  
                     Az e rendeletben előírt intézkedések összhangban vannak az összes tagállam szakértői által kifejtett véleménnyel, akikkel külön ebből a célból folytattak konzultációt.
                  
               
                     (19)
                  
                  
                     Az 515/2014/EU rendeletet ezért ennek megfelelően ki kell egészíteni,
                  
               ELFOGADTA EZT A RENDELETET:
         
            1. cikk
            
               (1)   Összesen 209 904 000 EUR összeget kell allokálni az Unió általános költségvetéséből az (EU) 2018/1240 rendelet 85. cikkének (1) bekezdésében említett költségek fedezésére.
            
            
               (2)   Az (1) bekezdésben említett összeget le kell vonni abból a 791 000 000 EUR-t kitevő összegből, amely az 515/2014/EU rendelet 5. cikke (5) bekezdésének b) pontjában említett IT-rendszerek fejlesztésére van elkülönítve.
            
         
         
            2. cikk
            
               (1)   Az 1. cikk (1) bekezdésében említett összeget az alábbiak szerint kell felhasználni:
               
                           a)
                        
                        
                           100 873 000 EUR-t kell allokálni az eu-LISA részre az (EU) 2018/1240 rendelet 85. cikkének (1) bekezdésében említett, az ETIAS információs rendszer fejlesztésével kapcsolatosan felmerülő költségek fedezésére;
                        
                     
                           b)
                        
                        
                           12 531 000 EUR-t kell allokálni az Európai Határ- és Partvédelmi Ügynökség részre az (EU) 2018/1240 rendelet 85. cikkének (1) bekezdésében említett, az ETIAS központi egység létrehozásával kapcsolatosan felmerülő költségek fedezésére;
                        
                     
                           c)
                        
                        
                           96 500 000 EUR-t kell allokálni a tagállamok számára az (EU) 2018/1240 rendelet 85. cikkének (1) bekezdésében említett, a meglévő nemzeti határinfrastruktúra integrálásával és az egységes nemzeti interfésszel való összekapcsolással, az egységes nemzeti interfész működtetésével, valamint az ETIAS nemzeti egységek létrehozásával kapcsolatosan felmerülő költségek fedezésére;
                        
                     
            
               (2)   Az (1) bekezdés c) pontjában említett összeget egyenlő arányban kell elosztani a tagállamok között.
            
         
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            Kelt Brüsszelben, 2019. március 12-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 150., 2014.5.20., 143. o.
         
         
            (2)  Az Európai Parlament és a Tanács (EU) 2018/1240 rendelete (2018. szeptember 12.) az Európai Utasinformációs és Engedélyezési Rendszer (ETIAS) létrehozásáról, valamint az 1077/2011/EU rendelet, az 515/2014/EU rendelet, az (EU) 2016/399 rendelet, az (EU) 2016/1624 rendelet és az (EU) 2017/2226 rendelet módosításáról (HL L 236., 2018.9.19., 1. o.).
         
            (3)  Az Európai Parlament és a Tanács (EU) 2018/1726 rendelete (2018. november 14.) a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai uniós ügynökségről (eu-LISA), az 1987/2006/EK rendelet és a 2007/533/IB tanácsi határozat módosításáról, valamint az 1077/2011/EU rendelet hatályon kívül helyezéséről (HL L 295., 2018.11.21., 99. o.).
         
            (4)  Az Európai Parlament és a Tanács (EU) 2016/1624 rendelete (2016. szeptember 14.) az Európai Határ- és Parti Őrségről és az (EU) 2016/399 európai parlamenti és tanácsi rendelet módosításáról, valamint a 863/2007/EK európai parlamenti és tanácsi rendelet, a 2007/2004/EK tanácsi rendelet és a 2005/267/EK tanácsi határozat hatályon kívül helyezéséről (HL L 251., 2016.9.16., 1. o.).
         
            (5)  A 22. jegyzőkönyv 4. cikkének megfelelően Dánia 2018. december 21-én bejelentette azt a döntését, hogy nemzeti jogában végrehajtja az (EU) 2018/1240 rendeletet.
         
            (6)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.)
         
            (7)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).
         
            (8)  HL L 176., 1999.7.10., 36. o.
         
         
            (9)  A Tanács 1999/437/EK határozata (1999. május 17.) az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról (HL L 176., 1999.7.10., 31. o.).
         
            (10)  HL L 53., 2008.2.27., 52. o.
         
         
            (11)  A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).
         
            (12)  HL L 160., 2011.6.18., 21. o.
         
         
            (13)  A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).